Carl E. Paulsen

Carl Edvard Paulsen (født 31. juli 1896 i Kristiania, død november 1973 i Tønsberg i Vestfold) var en norsk billedhugger og Tønsberg-entusiast.

 Utdannelse 
Carl E. Paulsen fikk utdannelse som billedhugger på Statens Kunst og Håndverksskole og hos den danske billedhuggeren Rudolph Tegner i København. Siden studerte han hos den franske billedhuggeren Antoine Bourdelle. Han foretok også en rekke studiereiser, blant annet til Belgia, England, Frankrike, Italia og Nederland hvor han fikk verdifulle impulser.

 Engasjement 
I Tønsberg er han likevel mest kjent for sin entusiasme for byen. Denne kom særlig til uttrykk etter at han noen år etter krigen ble formann i Slottsfjellkomiteen. Som guide i byen skildret han det gamle Tønsberg, og særlig stor interesse hadde han for prinsesse Kristina. Hennes liv skildret han slik at publikum følte seg hensatt til hennes tid når han beskrev kulisser, drakter og skikkelser. 

Carl E. Paulsen ble hedret med Kongens fortjenstmedalje. I 1967 ble han av Tønsberg Markedsforening som den første, tildelt Markedsføringens RØDE ROSE, som tildeles personer, firmaer eller institusjoner som har vist oppfinnsomhet og initiativ på felter som går inn under begrepet Markedsføring. Da han døde i 1973, var han Tønsbergs ærespensjonist. Et lite torg, Carl E. Paulsens plass, som ligger bak dagens kjøpesenter Farmandstredet, det tidligere Kremmerhuset, er oppkalt etter ham.

 Verker 
Her er en liste over verker av Carl E. Paulsen i kronologisk rekkefølge, med udaterte verker sist.

 I Tønsberg 
I Tønsberg finnes det 13 verk av Paulsen.
 Carl Stoltenberg i Stoltenberg-parken, fra 1926
 Roald Amundsen-monumentet, fra 1933
 Wilhelm Wilhelmsen på Gunnarsbø, fra 1940
 Vækteren foran Vinmonopolets tidligere utsalg i Storgaten, fra 1950
 Abraham Berge, fhv. statsminister og fylkesmann  ved Strandpromenaden, fra 1951
 Carsten Bruun i Prestegaten, fra 1956
 Halfdan Wilhelmsen rett overfor Roald Amundsen-monumentet, fra 1961
 Førstereisgutten på Kanalbroen, fra 1963
 Pingvinene i Gågaten, 1967
 Mathias Stoltenberg i Stoltenberg-parken, fra 1971
 Bysten av kong Haakon VII ved fylkesmuseet, fra 1972
 C. N. Stranger på Haugar, udatert

 På Nøtterøy 
 Byste av kaptein og tankskipskonstruktør Even Tollefsen ved Teie på Nøtterøy. Avduket i 1941.
 Krigsminnesmerke i parken ved Nøtterøy kirke
 Relieff i Nøtterøy kirkes våpenhus

 I Horten 
 Oscar Wisting-monumentet, avduket 6. juni 1938
 Leif Welding-Olsen, statue i helfigur, bronse, avduket 8. mai 1950
 Fontene i bronse (figurer) og granitt på torget i Horten, avduket 5. desember 1954.

 Andre steder 
 Cort Adeler-monumentet i Brevik, avduket 22. desember 1922
 Lorens Berg-byste avduket ved Kodal kirke den 14. juni 1928
 Roald Amundsen-monumentet på Prostneset i Tromsø, fra 1936
 Statue av Otto Sverdrup i Steinkjer, avduket av kronprins Olav 21. juli 1957
 Byste av Kong Haakon på Gamlehaugen ved Bergen
 Kongebyste i Sjømannskirken i København
 Relieff av Kong Olav til Sjømannskirken i Göteborg
 Monument over kaptein Magnus Andersen i Lincoln Park, Chicago
 Anders Rørholt, byste utenfor kraftstasjonen på Hvittingfoss

 Bibliografi 
 Gamle Tønsberg : Boken om folk og de gamle gater. – Tønsb. : Thorleif Landbergs forl., 1953 – 251 s.
 Glimt fra gamle Tønsberg : fortellinger og billeder av hus, folk og de gamle gater / Carl E. Paulsen. – Tønsberg : Landberg, 1957 – 52 s. : ill. – (948.2722). – Fortsettende artikler til bok om "Gamle Tønsberg". – Omslagstittel.
 Gamle Tønsberg, handelens by / Carl E. Paulsen. – Tønsberg : [s. n.], 1960 – 16 s. : ill. – (THF-avisen ; 2).

 Referanser 

 Eksterne lenker 
 Cort Adeler-monumentet i Brevik 
 Lorens Berg-bysten
 Billedhugger og super-patriot 
 Skulpturer og minnesmerker i Tønsberg
 Anders Rørholt-bysten
 Oscar Wisting.monumentet


Kategori:Norske billedhuggere
Kategori:Kongens fortjenstmedalje i gull
Kategori:Personer fra Tønsberg kommune